Lars Abrahamsen

Lars Kristian Abrahamsen (født 18. oktober 1855 i Hedrum, død 21. juli 1921) var en norsk jurist og politiker for partiet Venstre.
Biografi
Han var statsråd i Handelsdepartementet i Gunnar Knudsens første regjering som satt fra 18. mars 1908 til 1. februar 1910. I Knudsens andre regjering, som tiltrådte 31. januar 1913, var han sjef for Justisdepartementet frem til 26. juli 1916. Han ble deretter utnevnt til sjef for Sosialdepartementet, men tiltrådte ikke før 1. oktober samme år. Han ble innvilget avskjed 20. februar 1919.

Han ble innvalgt til Stortinget fra Larvik og Sandefjord valgkrets for periodene 1898–1900 og 1901–1903. I 1907 ble han innvalgt fra Voss og i 1913 fra Midthordaland.

Abrahamsen seilte lenge til sjøs, blant annet som bottlenosefanger. Han tok styrmannseksamen i 1873,
men ble student i 1882 og fullførte juridisk embetseksamen i 1886. Han jobbet deretter som sakfører, senere overrettssakfører i Larvik. Fra 1902 til 1913 var han, med unntak av perioden som handelsminister, sorenskriver i Hardanger og Voss. Fra 1919 var han sorenskriver i Follo. Han hadde en rekke lokalpolitiske verv i Larvik og Voss.

Han var styremedlem i Det norske Totalavholdsselskap fra 1919 til sin død. I avholdsarbeidet, og da spesielt i forbudsarbeidet, hadde han en posisjon som en av de ledende politikere gjennom mange år.

Referanser

 Eksterne lenker 



Kategori:Norske statsråder 1905–1940
Kategori:Norske handelsministre
Kategori:Norske justisministre
Kategori:Norske sosialministre
Kategori:Venstre-statsråder
Kategori:Stortingsrepresentanter 1898–1900
Kategori:Stortingsrepresentanter 1901–1903
Kategori:Stortingsrepresentanter 1907–1909
Kategori:Stortingsrepresentanter 1913–1915
Kategori:Stortingsrepresentanter fra Venstre
Kategori:Stortingsrepresentanter for Larvik og Sandefjord
Kategori:Stortingsrepresentanter for Hordaland
Kategori:Lokalpolitikere i Voss
Kategori:Venstre-politikere i Hordaland
Kategori:Lokalpolitikere i Larvik
Kategori:Venstre-politikere i Vestfold
Kategori:Norske advokater
Kategori:Sorenskrivere
Kategori:Personer fra Larvik kommune